Levélmappa üzenetlistájának rendezése.
Andre Klapper
ak-47@gmx.net
April Gonzales
loonycookie@gmail.com
Novell, Inc
Bence Lukács
lukacs.bence1 at gmail dot com 2011.
Gabor Kelemen
kelemeng at gnome dot hu 2011, 2012, 2013, 2015, 2017.
Nagy Zoltán
dzodzie at gmail dot com 2011.
Úr Balázs
urbalazs at gmail dot com 2014.

# Üzenetlista rendezése

Az Evolution lehetővé teszi e-mailjeinek rendszerezését a levelek rendezésével az üzenetlistában.

# Levelek e-mail szálakba rendezése

Az e-mailek rendezésére használhat egy szálakra bontott levélnézetet. Ezen szolgáltatás engedélyezéséhez válassza a Nézet Csoportosítás szálak szerint menüpontot, vagy nyomja meg a Ctrl T kombinációt.

Ez a szolgáltatás a válaszokat csoportosítja az eredeti e-maillel, és lehetővé teszi az üzenetváltás követését az egyik levélről a másikra.

Új levél érkezésekor az a szülőlevél alatt jelenik meg. A szálak a legutóbb érkezett levél dátuma szerint kerülnek rendezésre és megjelenítésre.

Gyakorlott felhasználóknak: az e-mail szálak összecsukott és kibontott állapota között egy GSettings kulcs használatával válthat. Alapesetben az összecsukott állapot van engedélyezve, ez módosítható a Terminálban kiadott gsettings set org.gnome.evolution.mail thread-expand true parancs használatával.

Nyissa meg a Terminál alkalmazást.

Futtassa a következő parancsot: gsettings set org.gnome.desktop.interface can-change-accels true

# Levelek rendezése oszlopfejlécekkel

A levéllista oszlopai jelzik, hogy a levél el lett-e olvasva, vannak-e mellékletei, hogy mennyire fontos, valamint a feladót, a dátumot és a tárgyat. A levéllistában használt oszlopok módosításához a következőket teheti:

Fogd és vidd módszerrel átrendezheti az oszlopfejléceket

Kattintson a jobb egérgombbal a fejlécre.

Válassza ki az Oszlop eltávolítása vagy Oszlop hozzáadása menüpontot.

Az Evolution lehetővé teszi a levelek rendezését az oszlopok használatával. Kattintson az oszlopcímkére az e-mailek rendezéséhez. A címke melletti nyíl jelzi a rendezés irányát.

Másodlagos rendezési feltételt alkalmazhat, ha a Ctrl lenyomása közben egy oszlopcímkére kattint.

# Más rendezési beállítások használata

Az Evolution más módszereket is biztosít az e-mailek rendezésére. Használhatja a Rendezés, Növekvő sorrend, Csökkenő sorrend vagy a Sorrend visszaállítása menüpontokat is.

## Rendezés

Az e-maileket a Rendezés lista segítségével is rendezheti.

Kattintson a levéllista egyik oszlopfejlécére a jobb egérgombbal.

Válassza a Rendezés menüpontot.

Ez megjeleníti az e-mailek rendezésére használható feltételek listáját:

Tárgy - Csonkítva

Címkék

Címzettek

Feladó

Hely

Esedékes

Nyomonkövetés-jelölő

Jelölő állapota

Méret

Címzett

Érkezett

Dátum

Tárgy

Feladó

Melléklet

Megjelölve

Állapot

Egyéni

Válassza ki az e-mailek rendezésére használni kívánt feltételt.

## Növekvő sorrend

Kattintson a levéllista egyik oszlopfejlécére a jobb egérgombbal.

Válassza a Növekvő sorrend menüpontot.

Az üzenetek megjelenítésekor a legújabb kerül alulra.

## Csökkenő sorrend

Kattintson a levéllista egyik oszlopfejlécére a jobb egérgombbal.

Válassza a Csökkenő sorrend menüpontot.

Az üzenetek megjelenítésekor a legújabb kerül felülre.

## Sorrend visszaállítása

Kattintson a levéllista egyik oszlopfejlécére a jobb egérgombbal.

Válassza a Sorrend visszaállítása menüpontot.

Ez megszünteti az oszlop rendezését, a levelek sorrendje azok mappához adásának sorrendje lesz.